**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՅԻՍԻ 1-Ի ԿԱՊԱԿՑՈՒԹՅԱՄԲ**

 **Սիրելի՛ աշխատավորներ,**

**Սրտանց շնորհավորում եմ ձեզ Մայիսի 1-ի՝ Աշխատանքային միասնության և համերաշխության օրվա կապակցությամբ։**

**Այս օրը խորհրդանշում է աշխատանքով ապրող մարդու արժեքը, ջանքն ու նվիրումը, որը հենասյունն է մեր երկրի և համայնքի զարգացման գործում։ Հայ մարդը միշտ էլ աչքի է ընկել իր աշխատելու, ստեղծելու, կառուցելու ձգտումով։ Աշխատասիրությունը ոչ միայն մեզ է բնորոշ, այլև փոխանցվող արժեք է՝ սերնդեսերունդ։**

**Այսօր ուզում եմ առանձնահատուկ շնորհակալություն հայտնել նաև Թալին համայնքի աշխատակազմին՝ արդյունավետ, պատասխանատու և հետևողական աշխատանքի համար։ Ձեր ամենօրյա համեստ, բայց կարևորագույն ներդրումը տեսանելի է համայնքի բոլոր ոլորտներում և հպարտանալու տեղիք է տալիս։**

**Թալին համայնքի ղեկավարությունը շարունակելու է աշխատել՝ արժևորելու և պաշտպանելու յուրաքանչյուր աշխատողի իրավունքներն ու շահերը, ստեղծելով արդար, հավասար ու զարգացող միջավայր բոլորիս համար, որտեղ աշխատանքը միայն ապրուստի միջոց չէ, այլ՝ արժանապատվության, ինքնադրսևորման և աճի հնարավորություն։**

**Թող այս տոնը լինի հպարտության ու վերաիմաստավորման օր։**

**Տոնդ շնորհավոր, աշխատավո՛ր։**

**Հարգանքով`**

**Թալին համայնքի ղեկավար**

**Տավրոս Սափեյան**

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***